ddrg/super_eurlex huggingface dataset:
EUROPOS SĄJUNGOS TARNAUTOJŲ TEISMO (pirmoji kolegija) SPRENDIMAS

2013 m. balandžio 24 d.

Byla F‑88/11

BX

prieš

Europos Komisiją

„Viešoji tarnyba – Atviras konkursas – Konkursas EPSO/AD/148/09 – Neįtraukimas į rezervo sąrašą“

Dalykas: Pagal SESV 270 straipsnį, taikomą EAEB sutarčiai pagal jos 106a straipsnį, pareikštas ieškinys, kuriuo BX prašo, pirma, panaikinti atviro konkurso EPSO/AD/148/09 atrankos komisijos (toliau – atrankos komisija) sprendimą neįtraukti jo į konkurso EPSO/AD/148/09 rezervo sąrašą, antra, panaikinti sprendimą atmesti jo skundą, trečia, pakeisti rezervo sąrašą ir, galiausiai, priteisti iš Europos Komisijos ieškovo patirtos neturtinės žalos, kuri ex aequo et bono vertinama 7 000 eurų, ir bylinėjimosi išlaidų atlyginimą.

Sprendimas: Atmesti ieškinį. BX padengia savo bylinėjimosi išlaidas ir iš jo priteisiamos Komisijos patirtos bylinėjimosi išlaidos.

Santrauka

Pareigūnai – Konkursas – Kandidatų tinkamumo vertinimas – Egzamino žodžiu klausimai – Atrankos komisijos diskrecija – Teisminė kontrolė – Ribos

(Pareigūnų tarnybos nuostatų 90 ir 91 straipsniai; III priedas)

Konkurso atrankos komisijos kandidatų žinių ir tinkamumo vertinimai, taip pat sprendimai, kuriais ji pripažįsta, kad kandidatas neišlaikė egzamino, atspindi kandidato testo įvertinimą. Jie priskiriami didelei atrankos komisijos diskrecijai ir jiems Sąjungos teismo kontrolė taikoma tik akivaizdaus atrankos komisijos darbą reglamentuojančių taisyklių pažeidimo atveju. Be to, konkurso atrankos komisija turi patikrinti, ar kandidatai turi pranešime apie konkursą nurodytų žinių ir profesinės patirties, būtinų funkcijoms, susijusioms su laisva darbo vieta, vykdyti. Be to, ji turi palyginti kandidatų žinias ir tinkamumą, kad galėtų išrinkti tinkamiausius kandidatus atitinkamoms funkcijoms vykdyti. Vykstant konkursui atrankos komisijos turima diskrecija per egzaminą žodžiu yra dar didesnė dėl šiai egzamino rūšiai, kuri pagal savo pobūdį yra ne tokia standartinė kaip egzaminas raštu ir kurios turinys kinta atsižvelgiant į skirtingų kandidatų patirtį, asmenines savybes ir atsakymus į atrankos komisijos pateiktus klausimus, būdingos laisvos bei nepastovios formos. Tai reiškia, kad atrankos komisija neviršija savo didelės diskrecijos ribų, jei, atsižvelgdama į ribotą egzamino žodžiu laiką, sutrumpina laiką, skirtą ieškovui pasiruošti atsakyti į klausimą, ir paprašo pateikti spontanišką atsakymą.

(žr. 38, 39, 60 ir 61 punktus)

Nuoroda:

Pirmosios instancijos teismo praktika: 2000 m. kovo 23 d. Sprendimo Gogos prieš Komisiją, T‑95/98, 36 punktas; 2000 m. liepos 14 d. Sprendimo Texeira Neves prieš Teisingumo Teismą, T‑146/99, 42 punktas; 2002 m. vasario 7 d. Sprendimo Felix prieš Komisiją, T‑193/00, 36 punktas; 2005 m. balandžio 5 d. Sprendimo Christensen prieš Komisiją, T‑336/02, 25 punktas; 2005 m. liepos 14 d. Sprendimo Le Voci prieš Tarybą, T‑371/03, 102 punktas.
EUROPOS SĄJUNGOS TARNAUTOJŲ TEISMO (pirmoji kolegija) SPRENDIMAS

2012 m. lapkričio 20 d.

Byla F‑10/11

Dorina Maria Ghiba

prieš

Europos Komisiją

„Viešoji tarnyba – Vidaus konkursas – Neleidimas dalyvauti konkurse – Tinkamumo reikalavimai – Komisijos tarnybų sąvoka“

Dalykas: Pagal SESV 270 straipsnį, taikomą EAEB sutarčiai pagal jos 106a straipsnį, pareikštas ieškinys, kuriuo D. M. Ghiba prašo panaikinti vidaus konkurso COM/INT/EU2/10/AST 3 atrankos komisijos sprendimą atmesti jos paraišką dėl to, kad ji neatitinka tam tikrų tinkamumo reikalavimų.

Sprendimas: Atmesti ieškinį. D. M. Ghiba padengia savo ir Komisijos patirtas bylinėjimosi išlaidas. Taryba padengia savo bylinėjimosi išlaidas.

Santrauka

Pareigūnai – Konkursas – Vidaus konkursai – Dalyvavimo konkurse sąlygos – Priklausymas Komisijos arba jos tarnybos personalui – Kandidatas, priklausantis vykdomosios įstaigos personalui – Neįtraukimas

(EB 308 straipsnis; Tarybos reglamento Nr. 58/2003 19 konstatuojamoji dalis, 9 straipsnio 1 ir 5 dalys, 11 straipsnio 6 dalis ir 18 straipsnis)

Vykdomoji įstaiga, kaip antai Mokslinių tyrimų vykdomoji įstaiga (REA), negali būti laikoma Komisijos tarnyba. Todėl Komisijos vidaus konkurso kandidatas, kuris yra REA sutartininkas, negali būti laikomas priklausančiu Komisijos arba jos tarnybų personalui.

Iš tikrųjų Komisijos įgaliojimas kurti ir organizuoti savo tarnybas neapima vykdomųjų įstaigų. Kompetenciją steigti vykdomąsias įstaigas kaip atskirus juridinius asmenis Sąjungos teisės aktų leidėjas jai suteikė pagal EB 308 straipsnį. Tačiau Reglamento Nr. 58/203, nustatančio vykdomųjų įstaigų, kurioms pavedamos tam tikros Bendrijos programų valdymo užduotys, įstatus, 9 straipsnio 1 dalyje numatyta, kad valdymo komitetas priima savo darbo tvarkos taisykles. Nors Komisija užtikrina ir organizuoja savo tarnybas, vykdomosios įstaigos valdymo komitetas priima sprendimą dėl vykdomosios įstaigos tarnybų organizavimo pagal minėto 9 straipsnio 5 dalį.

Šiuo atžvilgiu Reglamento Nr. 58/2003 19 konstatuojamojoje dalyje aiškiai atskirtos Komisijos tarnybos ir vykdomosios įstaigos. Be to, kalbant apie vykdomosios įstaigos personalą, reikia pažymėti, kad iš minėto reglamento 11 straipsnio 6 dalies išplaukia, jog vykdomosios įstaigos direktoriui suteikiama teisė pagal kitiems Europos Sąjungos tarnautojams taikomą tvarką sudaryti darbo sutartis su vykdomosios įstaigos darbuotojais. Pagaliau iš šio reglamento 18 straipsnio matyti, kad vykdomosios įstaigos personalą sudaro, be kita ko, vykdomosios įstaigos tiesiogiai įdarbinti laikinieji ir kiti tarnautojai.

(žr. 34, 36–40, 43 ir 44 punktus)

Nuoroda:

Europos Sąjungos Bendrojo Teismo praktika: 2010 m. spalio 21 d. Sprendimo Agapiou Joséphidès prieš Komisijąir EACEA, T‑439/08, 35 ir 43 punktai.
2.

Nereikia priimti sprendimo dėl Italijos Respublikos, Autorità Garante della Concorrenza e del Mercato (Konkurencijos ir rinkos priežiūros tarnyba, Italija), Chamber of Commerce of the United States of America (Jungtinių Amerikos Valstijų prekybos rūmai) ir Computer & Communications Industry Association prašymų įstoti į bylą.
C 37/31

2021 m. lapkričio 22 d. Bendrojo Teismo nutartis byloje Garment Manufacturers Association in Cambodia / Komisija

(Byla T-454/20) (1)

(Ieškinys dėl panaikinimo - Bendra prekybos politika - Reglamentu (ES) Nr. 978/2012 nustatyta bendroji lengvatinių muitų tarifų sistema - Laikinas prekybos lengvatų tam tikriems Kambodžos kilmės produktams atšaukimas dėl rimtų ir sistemingų žmogaus teisių pažeidimų - Tiesioginės sąsajos nebuvimas - Konkrečios sąsajos nebuvimas - Nepriimtinumas)

(2022/C 37/42)

Proceso kalba: anglų

Šalys

Ieškovė: Garment Manufacturers Association in Cambodia (Pnom Penis, Kambodža), atstovaujama advokatų C. Borelli, S. Monti ir C. Ziegler

Atsakovė: Europos Komisija, atstovaujama A. Biolan ir E. Schmidt

Dalykas

SESV 263 straipsniu grindžiamas prašymas iš dalies panaikinti 2020 m. vasario 12 d. Komisijos deleguotąjį reglamentą (ES) 2020/550, kuriuo dėl Europos Parlamento ir Tarybos reglamento (ES) Nr. 978/2012 1 straipsnio 2 dalyje nurodytų priemonių, taikomų tam tikriems Kambodžos Karalystės kilmės produktams, laikino atšaukimo iš dalies keičiami Reglamento (ES) Nr. 978/2012 II ir IV priedai (OL L 127, 2020, p. 1).

Rezoliucinė dalis

1. Atmesti ieškinį kaip nepriimtiną.

2. Priteisti iš Garment Manufacturers Association in Cambodia bylinėjimosi išlaidas.

(1) OL C 287, 2020 8 31.
2.

Nurodyti Katjes Fassin GmbH & Co. KG padengti savo ir Europos Sąjungos intelektinės nuosavybės tarnybos (EUIPO) ir Haribo The Netherlands & Belgium BV per šį procesą patirtas bylinėjimosi išlaidas.
2.

Nėra reikalo priimti sprendimo dėl Polska Grupa Energetyczna S.A. (PGE), Prancūzijos Respublikos, Elektrárny Opatovice, a.s. ir Saale Energie GmbH, Sev.en EC, a.s., Freistaat Sachsen, Elektrárna Počerady, a.s., European Environmental Bureau (EEB) ir Client Earth pateiktų prašymų leisti įstoti į bylą.
LT Europos Sąjungos oficialusis leidinys C 51/43

2007 m. gruodžio 17 d. Pirmosios instancijos teismo pirmininko nutartis byloje Dow AgroSciences ir kt. prieš Komisiją

(Byla T-367/07 R)

(Prašymas dėl laikinųjų apsaugos priemonių taikymo - Direktyva 91/414/EEB - Prašymas sustabdyti vykdymą - Priimtinumas - Skubos nebuvimas)

(2008/C 51/81)

Proceso kalba: anglų

Šalys

Ieškovės: Dow AgroSciences Ltd (Hitchin, Hertforshire, Jungtinė Karalystė), Dow AgroSciences BV (Hukas, Nyderlandai), Dow AgroSciences Danmark A/S (Kogens Liungbiu, Danija), Dow AgroSciences GmbH (Miunchenas, Vokietija), Dow AgroSciences (Muženas, Prancūzija), Dow AgroSciences Export (Muženas), Dow AgroSciences Hungary kft (Budapeštas, Vengrija), Dow AgroSciences Italia Srl (Milanas, Italija), Dow AgroSciences Polska sp. z o.o. (Varšuva, Lenkija), Dow AgroSciences Distribution (Muženas), Dow AgroSciences Iberica, SA (Madridas, Ispanija), Dow AgroSciences s.r.o. (Praha, Čekijos Respublika), Dow AgroSciences LLC (Indianapolis, Indiana, Jungtinės Valstijos), atstovaujamos advokatų C. Mereu ir K. Van Maldegem

Atsakovė: Europos Bendrijų Komisija, atstovaujama B. Doherty ir L. Parpala

Dalykas

Prašymas sustabdyti 2007 m. birželio 19 d. Komisijos sprendimo 2007/437/EB dėl haloksifopo-R neįtraukimo į Tarybos direktyvos 91/414/EEB I priedą ir augalų apsaugos produktų, kurių sudėtyje yra šios medžiagos, registracijų panaikinimo (OL L 163, p. 22) vykdymą, kol bus priimtas sprendimas dėl esmės

Rezoliucinė dalis

1. Atmesti prašymą dėl laikinųjų apsaugos priemonių taikymo.
C 7/28

2022 m. lapkričio 9 d. Bendrojo Teismo sprendimas byloje Pharmadom / EUIPO – Wellstat Therapeutics (WELLMONDE)

(Byla T-601/21) (1)

(Europos Sąjungos prekių ženklas - Protesto procedūra - Vaizdinio Europos Sąjungos prekių ženklo WELLMONDE paraiška - Ankstesnis nacionalinis žodinis prekių ženklas WELL AND WELL - Santykinis atsisakymo registruoti pagrindas - Galimybės supainioti nebuvimas - Žymenų panašumo nebuvimas - Reglamento (EB) Nr. 207/2009 8 straipsnio 1 dalies b punktas (dabar – reglamento (ES) 2017/1001 8 straipsnio 1 dalies b punktas)

(2023/C 7/35)

Proceso kalba: anglų

Šalys

Ieškovė: Pharmadom (Bulonė-Bijankūras, Prancūzija), atstovaujama advokatės M.-P. Dauquaire

Atsakovė: Europos Sąjungos intelektinės nuosavybės tarnyba (EUIPO), atstovaujama N. Lamsters ir J. Crespo Carrillo

Kita procedūros EUIPO apeliacinėje taryboje šalis, įstojusi į bylą Bendrajame Teisme: Wellstat Therapeutics Corp. (Rokvilis, Marilandas, Jungtinės Valstijos), atstovaujama advokato M. Graf

Dalykas

SESV 263 straipsniu grindžiamu ieškiniu ieškovė prašo panaikinti 2021 m. birželio 23 d. Europos Sąjungos intelektinės nuosavybės tarnybos (EUIPO) penktosios apeliacinės tarybos sprendimą (byla R 1776/2020-5).

Rezoliucinė dalis

1. Atmesti ieškinį.

2. Priteisti iš Pharmadom bylinėjimosi išlaidas.

(1) OL C 481, 2021 11 29.
C 171/30

2022 m. kovo 2 d. Bendrojo Teismo sprendimas byloje Distintiva Solutions / EUIPO – Makeblock (Makeblock)

(Byla T-86/21) (1)

(Europos Sąjungos prekių ženklas - Registracijos pripažinimo negaliojančia procedūra - Vaizdinis Europos Sąjungos prekių ženklas „Makeblock“ - Absoliutūs atsisakymo registruoti pagrindai - Skiriamasis požymis - Reglamento (EB) Nr. 207/2009 7 straipsnio 1 dalies b punktas (dabar – Reglamento (ES) 2017/1001 7 straipsnio 1 dalies b punktas) - Apibūdinamojo pobūdžio nebuvimas - Reglamento (EB) Nr. 207/2009 7 straipsnio 1 dalies c punktas (dabar – Reglamento (ES) 2017/1001 7 straipsnio 1 dalies c punktas) - Visuomenę suklaidinti galinčio prekių ženklo nebuvimas - Reglamento (EB) Nr. 207/2009 7 straipsnio 1 dalies g punktas (dabar – Reglamento (ES) 2017/1001 7 straipsnio 1 dalies g punktas))

(2022/C 171/38)

Proceso kalba: anglų

Šalys

Ieškovė: Distintiva Solutions S. Coop. Pequeña (Vitoria-Gasteiz, Ispanija), atstovaujama advokatės M. Sanmartín

Atsakovė: Europos Sąjungos intelektinės nuosavybės tarnyba (EUIPO), atstovaujama J. Ivanausko ir V. Ruzek

Kita procedūros EUIPO apeliacinėje taryboje šalis, įstojusi į bylą Bendrajame Teisme: Makeblock Co. Ltd (Šendženas, Kinija), atstovaujama advokatės C. Sueiras Villalobos

Dalykas

Ieškinys dėl 2020 m. lapkričio 16 d. EUIPO penktosios apeliacinės tarybos sprendimo (byla R 988/2020-5), susijusio su registracijos pripažinimo negaliojančia procedūra tarp Distintiva Solutions ir Makeblock.

Rezoliucinė dalis

1. Atmesti ieškinį.

2. Priteisti iš Distintiva Solutions S. Coop. Pequeña bylinėjimosi išlaidas.

(1) OL C 110, 2021 3 29.
2.

Panaikinti 2018 m. spalio 18 d. Komisijos įgyvendinimo reglamentą (ES) 2018/1579, kuriuo tam tikroms importuojamoms Kinijos Liaudies Respublikos kilmės naujoms ar restauruotoms guminėms pneumatinėms padangoms, naudojamoms autobusams arba sunkvežimiams, kurių apkrovos indeksas didesnis kaip 121, nustatomas galutinis antidempingo muitas bei laikinojo muito galutinis surinkimas ir kuriuo panaikinamas Įgyvendinimo reglamentas (ES) 2018/163, – tiek, kiek juo nustatomas galutinis antidempingo muitas importuojamoms prekėms, pagamintoms šių eksportuojančių gamintojų: — Chaoyang Long March Tyre Co. Ltd, — Triangle Tyre Co. Ltd, — Shandong Wanda Boto Tyre Co. Ltd, — Qingdao Doublestar Tire Industrial Co. Ltd, — Ningxia Shenzhou Tire Co. Ltd, — Guizhou Tyre Co. Ltd, — Aeolus Tyre Co. Ltd, — Shandong Huasheng Rubber Co. Ltd, — Chongqing Hankook Tire Co. Ltd, — Prinx Chengshan (Shandong) Tire Co. Ltd, — Jiangsu Hankook Tire Co. Ltd, — Shandong Linglong Tire Co. Ltd, — Shandong Jinyu Tire Co. Ltd, — Sailun Jinyu Group Co. Ltd, — Shandong Kaixuan Rubber Co. Ltd, — Weifang Yuelong Rubber Co. Ltd, — Weifang Shunfuchang Rubber And Plastic Products Co. Ltd, — Shandong Hengyu Science & Technology Co. Ltd, — Jiangsu General Science Technology Co. Ltd, — Double Coin Group (Jiang Su) Tyre Co. Ltd, — Hefei Wanli Tire Co. Ltd, — Giti Tire (Anhui) Company Ltd, — Giti Tire (Fujian) Company Ltd, — Giti Tire (Hualin) Company Ltd, — Giti Tire (Yinchuan) Company Ltd, — Qingdao GRT Rubber Co. Ltd.
C 338/19

2021 m. liepos 7 d. Bendrojo Teismo sprendimas byloje Irish Wind Farmers’ Association ir kt. / Komisija

(Byla T-680/19) (1)

(Valstybės pagalba - Energetikos sektorius - Airijos įmonių nekilnojamojo turto mokesčių teisės aktai - Iškastinį kurą naudojančių elektros energijos gamintojų mokėtinos mokesčio sumos apskaičiavimo metodas - Vėjų jėgainių parkų naudotojų skundas - Sprendimas, kuriuo konstatuojamas valstybės pagalbos nebuvimas - Atsisakymas pradėti formalaus tyrimo procedūrą - Rimti sunkumai - Suinteresuotųjų šalių procesinės teisės)

(2021/C 338/23)

Proceso kalba: anglų

Šalys

Ieškovės: Irish Wind Farmers’ Association Clg (Kilkenis, Airija), Carrons Windfarm Ltd (Shanagolden, Airija), Foyle Windfarm Ltd (Dublinas, Airija), Greenoge Windfarm Ltd (Bunclody, Airija), atstovaujamos advokačių M. Segura Catalán ir M. Clayton

Atsakovė: Europos Komisija, atstovaujama K. Herrmann ir S. Noë

Dalykas

SESV 263 straipsniu grindžiamas prašymas panaikinti 2019 m. liepos 9 d. Komisijos sprendimą C(2019) 5257 final dėl valstybės pagalbos SA.44671 (2019/NN) – Airija.

Rezoliucinė dalis

1. Atmesti ieškinį.

2. Kiekviena šalis padengia savo bylinėjimosi išlaidas.

(1) OL C 423, 2019 12 16.
C 187/77

2019 m. balandžio 11 d. Bendrojo Teismo sprendimas byloje Pharmadom/EUIPO — Objectif Pharma (WS wellpharma shop)

(Byla T-403/18) (1)

(Europos Sąjungos prekių ženklas - Protesto procedūra - Vaizdinio Europos Sąjungos prekių ženklo „WS wellpharma shop“ paraiška - Ankstesnis žodinis nacionalinis prekių ženklas WELL AND WELL - Santykinis atmetimo pagrindas - Galimybė supainioti - Reglamento (ES) 2017/1001 8 straipsnio 1 dalies b punktas)

(2019/C 187/82)

Proceso kalba: prancūzų

Šalys

Ieškovė: Pharmadom (Bulonė-Bijankūras, Prancūzija), atstovaujama advokatės M.-P. Dauquaire

Atsakovė: Europos Sąjungos intelektinės nuosavybės tarnyba (EUIPO), atstovaujama S. Pétrequin ir A. Folliard-Monguiral

Kita procedūros EUIPO apeliacinėje taryboje šalis, įstojusi į bylą Bendrajame Teisme: Objectif Pharma (Vandoeuvre-lès-Nancy, Prancūzija), atstovaujama advokato A. Nappey

Dalykas

Ieškinys dėl 2018 m. kovo 23 d. EUIPO penktosios apeliacinės tarybos sprendimo (byla R 1448/2017-5), susijusio su protesto procedūra tarp Pharmadom ir Objectif Pharma.

Rezoliucinė dalis

1. Atmesti ieškinį.

2. Priteisti iš Pharmadom bylinėjimosi išlaidas.

(1) OL C 301, 2018 8 27.
C 328/32

2018 m. liepos 12 d. Bendrojo Teismo sprendimas byloje Viscas / Komisija

(Byla T-422/14) (1)

((Konkurencija - Karteliai - Europos elektros kabelių rinka - Sprendimas, kuriuo konstatuojamas SESV 101 straipsnio pažeidimas - Vienas ir tęstinis pažeidimas - Pažeidimo įrodymas - Dalyvavimo trukmė - Viešas atsiribojimas - Baudos apskaičiavimas - Pažeidimo sunkumas - Neribota jurisdikcija))

(2018/C 328/42)

Proceso kalba: anglų

Šalys

Ieškovė: Viscas Corp. (Tokijas, Japonija), atstovaujama advokato J.-F. Bellis

Atsakovė: Europos Komisija, atstovaujama C. Giolito, L. Parpala, H. van Vliet ir A. Biolan, padedamų baristerio B. Doherty

Ieškovės pusėje į bylą įstojusi šalis: Furukawa Electric Co. Ltd (Tokijas), atstovaujama advokatų C. Pouncey, A. Luke ir L. Geary

Dalykas

Pagal SESV 263 straipsnį pateiktas prašymas, pirma, panaikinti 2014 m. balandžio 2 d. Komisijos sprendimą C(2014) 2139 final dėl procedūros pagal [SESV] 101 straipsnį ir EEE susitarimo 53 straipsnį (byla AT.39610 – Elektros kabeliai), kiek jis susijęs su ieškove, ir, antra, sumažinti jai skirtą baudą.

Rezoliucinė dalis

1. Atmesti ieškinį.

2. Viscas Corp. padengia savo ir Europos Komisijos patirtas bylinėjimosi išlaidas.

3. Furukawa Electric Co. Ltd padengia savo bylinėjimosi išlaidas.

(1) OL C 303, 2014 9 8.
LT Europos Sąjungos oficialusis leidinys C 419/37

2016 m. spalio 5 d. Bendrojo Teismo sprendimas byloje European Children’s Fashion Association ir Instituto de Economía Pública/EACEA

(Byla T-724/14) (1)

((Arbitražinė išlyga - Įgyvendinant veiksmų programą „Lifelong Learning (2007 – 2013)“ sudarytas susitarimas dėl dotacijos - Projektas „Brand & Merchandising manager for SMEs in the childrens’ product sector“ - Ieškinys dėl panaikinimo - Aktas, dėl kurio negalima pareikšti ieškinio - Aktas, patenkantis į pačios sutarties rėmus ir nuo jos neatskiriamas - Nepriimtinumas - Netinkamos finansuoti išlaidos - Išmokėtų sumų grąžinimas - Audito ataskaita))

(2016/C 419/46)

Proceso kalba: prancūzų

Šalys

Ieškovės: European Children’s Fashion Association ir Instituto de Economía Pública (Valensija, Ispanija), atstovaujamos advokato A. Haegeman

Atsakovė: Švietimo, garso ir vaizdo bei kultūros vykdomoji įstaiga, atstovaujama H. Monet ir A. Jaume

Dalykas

SESV 272 straipsniu grindžiamas prašymas, kuriuo siekiama, jog būtų konstatuota, kad pirmoji ieškovė neprivalo grąžinti sumos, kurią jai išmokėjo EACEA pagal susitarimą, sudarytą vykdant projektą „Brand & Merchandising manager for SMEs in the childrens’ product sector“ ir, nepatenkinus pirmojo prašymo, SESV 263 straipsniu grindžiamas prašymas panaikinti, pirma, 2014 m. rugpjūčio 1 d. EACEA išankstinį informacinį raštą, kuriuo pirmajai ieškovei pranešta, kad ji turi sugrąžinti 82 378,81 EUR sumą atlikus su minėtu projektu susijusį auditą, ir, antra, 2014 m. rugpjūčio 5 d. EACEA debeto avizą Nr. 3241401420, išduotą siekiant susigrąžinti minėtą sumą.

Rezoliucinė dalis

1. Atmesti ieškinį.

2. Priteisti iš „European Children’s Fashion Association“ ir „Instituto de Economía Pública“ bylinėjimosi išlaidas.

(1) OL C 7, 2015 1 12.
LT Europos Sąjungos oficialusis leidinys C 27/36

2015 m. lapkričio 26 d. Bendrojo Teismo sprendimas byloje Comunidad Autónoma del País Vasco ir Itelazpi/Komisija

(Byla T-462/13) (1)

((Valstybės pagalba - Skaitmeninė televizija - Valstybės pagalba skaitmeninės antžeminės televizijos diegimui atokiuose ir mažiau urbanizuotuose Ispanijos regionuose - Sprendimas pripažinti pagalbą iš dalies suderinama ir iš dalies nesuderinama su vidaus rinka - Pranašumas - Bendros ekonominės svarbos paslauga - SESV 107 straipsnio 3 dalies c punktas - Nauja pagalba))

(2016/C 027/42)

Proceso kalba: ispanų

Šalys

Ieškovės: Comunidad Autónoma del País Vasco (Ispanija) ir Itelazpi, SA (Zamudio, Ispanija), iš pradžių atstovaujamos advokatų N. Ruiz García, J. Buendía Sierra, A. Lamadrid de Pablo ir M. Muñoz de Juan, vėliau – J. Buendía Sierra ir A. Lamadrid de Pablo

Atsakovė: Europos Komisija, atstovaujama É. Gippini Fournier, B. Stromsky ir P. Němečková

Atsakovės pusėje į bylą įstojusi šalis: SES Astra (Betzdorf, Liuksemburgas), atstovaujama advokatų F. González Díaz, F. Salerno ir V. Romero Algarra

Dalykas

Prašymas panaikinti 2013 m. birželio 19 d. Komisijos sprendimą 2014/489/ES dėl valstybės pagalbos SA.28599 ((C 23/2010) (ex NN 36/2010, ex CP 163/2009)), kurią Ispanijos Karalystė suteikė skaitmeninės antžeminės televizijos diegimui atokiuose ir mažiau urbanizuotuose regionuose (už Kastilijos-La Mančos ribų) (OL L 217, p. 52).

Rezoliucinė dalis

1. Atmesti ieškinį.

2. Comunidad Autónoma del País Vasco (Ispanija) ir Itelazpi, SA be savo bylinėjimosi išlaidų, patirtų per pagrindinį procesą, padengia Europos Komisijos ir SES Astra bylinėjimosi išlaidas.

3. Comunidad Autónoma del País Vasco ir Itelazpi padengia su laikinųjų apsaugos priemonių taikymo procedūra susijusias išlaidas.

(1) OL C 304, 2013 10 19.
LT Europos Sąjungos oficialusis leidinys C 7/23

2015 m. lapkričio 18 d. Bendrojo Teismo sprendimas byloje Mustang/VRDT – Dubek (Mustang)

(Byla T-606/13) (1)

((Bendrijos prekių ženklas - Protesto procedūra - Vaizdinio Bendrijos prekių ženklo „Mustang“ paraiška - Ankstesni žodinis ir vaizdinis nacionaliniai prekių ženklai MUSTANG - Grėsmės, kad ankstesnio prekių ženklo geram vardui bus padaryta žala, nebuvimas - Reglamento (EB) Nr. 207/2009 8 straipsnio 5 dalis))

(2016/C 007/32)

Proceso kalba: vokiečių

Šalys

Ieškovė: Mustang – Bekleidungswerke GmbH & Co. KG (Kiuncelsau, Vokietija), iš pradžių atstovaujama advokato S. Völker, po to – advokatų C. Roos ir S. Speckmann

Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider ir M. Fischer

Kita procedūros VRDT Apeliacinėje taryboje šalis, įstojusi į bylą Bendrajame Teisme: Dubek Ltd (Petach Tikva, Izraelis), atstovaujama advokato C. Thomas

Dalykas

Ieškinys dėl 2013 m. rugsėjo 13 d. VRDT ketvirtosios apeliacinės tarybos sprendimo (byla R 416/2012-4), susijusio su protesto procedūra tarp Mustang – Bekleidungswerke GmbH & Co. KG ir Dubek Ltd.

Rezoliucinė dalis

1. Atmesti ieškinį.

2. Priteisti iš Mustang – Bekleidungswerke GmbH & Co. KG bylinėjimosi išlaidas.

(1) OL C 39, 2014 2 8.
LT Europos Sąjungos oficialusis leidinys C 236/34

2015 m. birželio 4 d. Bendrojo Teismo sprendimas byloje Versorgungswerk der Zahnärztekammer Schleswig Holstein/ECB

(Byla T-376/13) (1)

((Galimybė susipažinti su dokumentais - Sprendimas 2004/258/EB - 2012 m. vasario 15 d. Graikijos ir ECB, ir Eurosistemos nacionalinių centrinių bankų keitimo susitarimas - A ir B priedai - Dalinis atsisakymas leisti susipažinti - Viešasis interesas - Sąjungos ir valstybės narės pinigų politika - ECB ir Eurosistemos nacionalinių centrinių bankų finansinė padėtis - Sąjungos finansinės sistemos stabilumas))

(2015/C 236/45)

Proceso kalba: vokiečių

Šalys

Ieškovė: Versorgungswerk der Zahnärztekammer Schleswig-Holstein (Kylis, Vokietija), atstovaujama advokatų O. Hoepner ir D. Unrau

Atsakovas: Europos centrinis bankas (ECB), atstovaujamas A. Sáinz de Vicuña Barroso, S. Lambrinoc ir K. Laurinavičiaus, padedamų advokatų H.-G. Kamann ir P. Gey

Dalykas

Prašymas panaikinti 2013 m. gegužės 22 d. ECB sprendimą, apie kurį ieškovei pranešta ECB pirmininko raštu ir kuriuo iš dalies atmesta paraiška dėl galimybės susipažinti su „Exchange agreement dated 15 February 2012 among the Hellenic Republic and the European Central Bank and the Eurosystem NCBs listed herein“ (2012 m. vasario 15 d. Keitimo susitarimo tarp Graikijos Respublikos ir Europos Centrinio Banko, ir jame išvardytų Eurosistemos nacionalinių centrinių bankų) A ir B priedais.

Rezoliucinė dalis

1. Atmesti ieškinį.

2. Priteisti iš Versorgungswerk der Zahnärztekammer Schleswig-Holstein bylinėjimosi išlaidas.

(1) OL C 260, 2013 9 7.